
Siman Pasa Prome Minister Evelyn Wever - Croes tabata 
invita pa ta presente na International School of Aruba pa e 
“Trashion Fashion Show”. Na e ocasion aki studiantenan a 
presenta trahenan traha di materialnan recicla haciendo uzo 
di nan propio imaginacion cu asistencia di disefiador local 
renombra sr. Ronchi De Cuba. E focus di e evento tabata riba 
conservacion di naturalesa y medio ambiente. 


Durante e evento aki, Prome Minister a duna un discurso na 
unda el a gradici International School pa e invitacion na su 
persona pa por experencia e bunita iniciativa di e docentenan 
encurashando hobennan pa recicla sushi na un manera 
creativo. Segun Prome Minister, den nos bida druk masha poco 
nos ta realisa con nos comportamento ta afecta e planeta. 


Hopi hende mainta ta bebe nan coffee den disposable cups 
cu ta causa cu mas di 500 biyon cups ta wordo benta afor pa 
dia cu lamentablemente ta termina riba caya of den lama cu 
consecuencia fatal pa e animalnan. Tambe ta importante pa 
corda cuanto mata ta wordo corta pa por produci e cupsnan 
aki. Esaki ta un ciclo cu no lo termina si nos no cambia nos 
comportamento. Segun Prome Minister cambionan minimo den 
nos comportacion por tin un impacto significativo den termino 
largo y e ta nos responsabilidad pa protehe nos planeta pa e 
futuro generacion. 


Prome Minister ta gradici International School of Aruba, na 
mayornan y especialmente studiantenan pa a demostra nan 


Evelyn Wever-Crves 


STUDIANTENAN DI INTERNATIONAL SCHOOL 
A PRESENTA UN FASHION SHOW CREATIVO 

amor pa nos planeta. 

Ministerio di Turismo y Salud Publico ta informa: 


TOCANTE E LEY CU TA LIMITA E UZO 


DI PODUCTONAN DI TABACO 
(ARTICULO 6, 6A Y 6A-1) 


Manera yacabataconoci, Arubalobayconoceeimplementacion 
di “Landsverordening Beperking Tabaksproducten (AB 2016 
no.41)”, e implementacion di e ley ta drenta na vigor dialuna 2 
di mei 2022. E ley aki ta un ley cu a keda aproba unanimamente 
den Parlamento di Aruba di 26 di october 2021. E ley aki ta bay 
prohibi tur menornan di 21 aña pa cumpra, uza of pa traha den 
areanan cu ta bende productonan di tabaco. 


Den cuadro di e plan nacional di prevencion Ministerio di Salud 
Publico conhuntamente cu Departamento di Salud Publico ta 
dedica na mehora e calidad bida, servicio y salud di Aruba su 
comunidad. E ley cu ta limita e uzo di poductonan di tabaco 
ta un di e aspectonan importante den Aruba su plan nacional 
di prevencion den salud. E ley ta importante, mirando cu uzo 
di sigaria ta dañino no solamente pa persona cu ta huma cual 
ta 13% di e populacion di Aruba riba 20 aña, pero tambe pa 
esnan cu ta den cercania. 


Productonan di tabaco ta ensera: sigaria, shag, siga, tabaco 
di pipa (Pijp tabak), tabaco di kauw (pruim), tabaco di puiro 
(snuiftabak), hookah (waterpijp), sigaria di yerbe (kruiden 
tabak), tabaco sin nicotina, sigaria electronico (e-sigaret) y pen 
di hookah (shisha pen). 


Articulo 6: Ta prohibi pa bende of duna productonan di 
tabaco na personanan bou di 21 aña 

Den articulo 6 di e ley di tabaco ta stipula cu no ta permiti pa 
bende personanan menor di 21 aña productonan di tabaco. E 
articulo aki tambe ta prohibi pa e bendedor di productonan di 
tabaco ta menor di 21 aña, kiermen unda ta bende e producto 
di tabaco mester ta separa. Productonan di tabaco mester 
ta poni na lugar cu no ta accesibel directo pa publico. Segun 
articulo 6 mester tin un borchi cu ta bisa cu ta prohibi pa bende 
sigaria na menor di 21 aña. 


Articulo 6 ta pa promove salud, crea concsientisacion no 
solamente na e adulto pero tambe na e muchanan. Die manera 
aki e muchanan mes por informa nan mayor y consciente cu 
nan no ta permiti den un seccion specifico caminda benta di 
tabaco ta tuma lugar. 

Continuacion TOCANTE E LEY CU TA LIMITA E UZO DI PODUCTONAN DI TABACO.... 


Articulo 6A: Ta prohibi pa bende sigaria los 

Den articulo 6A di e ley di tabaco ta stipula cu no ta permiti pa 
bende sigaria los, sigaria mester wordo bendi den paki cera y 
seya. E articulo aki ta proteha e cumprado ya cu ora ta bende 
sigaria los e posibilidad tey cu nan por manipula e sigaria. 


Articulo 6A-1: Prohibi pa parti productonan di tabaco 
gratis 

E idea tras di articulo 6A-1 di e ley di tabaco ta pa prohibi e 
mercadeo di productonan di tabaco caminda personanan por 
ricibi e productonan aki gratis 


Tur e 3 articulo nan aki ta bay keda controla pa Dienst 

Warenkeuring en Higiéne (DWH) y lo bay tin un multa pa 
incumplimento di e articulo nan aki cu ta den e ley di tabaco. 


Un otro punto importante pa menciona ta cu na momento di pidi 
un “ontheffing” ta manda un carta pa Minister di Salud Publico. 
E compania lo tin e ora un afia unda e compania ta wordo 
considera cu nan tin e “ontheffing” caba. Den e un aña aki 
Ministerio di Salud Publico lo evalua, conforme e rekisitonan 
si e compania ta bin na remarke pa haya e ontheffing si of no. 


Pa mas informacion riba e ley di tabaco cu ta drenta na vigor 
dialuna dia 2 di mei. Pa mas informacion por tuma contacto 
libremente cu DVG. 

Awe riba Dia Mundial di Libertad di Prensa, Minister Geoffrey 
Wever ta felicita y duna homenahe na tur miembronan di 
prensa pa nan dedicacion y nan esfuersonan continuo den nan 
rol importante pa fortifica Aruba su democracia. 


Un dia cu a wordo declara na aña 1993 door di e Asamblea 
General di Nacionnan Uni, unda ta afirma cu libertad di prensa 
ta un parti integral y basa riba e derecho fundamental di libertad 
di expresion, na servicio di humanidad. Pesey ta importante 
pa prensa na nan turno tin e libertad pa ta independiente di 
Gobierno, libertad pa ta critico y expresa nan mes uzando 
e media desea. Asina prensa na Aruba por ta coherente cu 
normanan internacional relatando na libertad di expresion, 
etica profesional, acceso na informacion y siguridad di 
periodistanan. 


Minister Wever ta consciente di e preocupacionan cu tin den 
comunidad encuanto libertad di prensa di expresa y informa, 
y ta sigura cu gobierno ta garantisa un futuro unda prensa por 
sigui ehecuta nan profesion na un manera independiente, sin 
influencia di gobierno, na beneficio di pueblo di Aruba. E rol di 
prensa imparcial, critico y independiente ta di suma importancia 
y ta un di e pilarnan di nos estado di derecho, cu nos lo proteha 
y garantisa. Un gran pabien y danki na tur esnan cu traha na 
fabor di prensa Arubano. 

MINISTER GEOFFREY WEVER A REUNI 
CU KIWANIS CLUB OF SAN NICOLAS EN 
CONEXION CU YOUNG ENTREPRENEUR 

SUMMIT DIA 19 DI MEI 2022 


Den un encuentro na Bureau di Minister Wever, a cera conoci 
oficialmente cu e club di servicio Kiwanis Club of San Nicolas, 
den cuadro di preparacion pa e Young Entrepreneur Summit 
(YES), cu lo tuma luga na San Nicolas dia 19 di mei proximo. 


Minister Wever, a trece diferente punto dilanti encuanto e 
desaroyo di San Nicolas, cu atencion special riba e hobennan 
“pariba di brug”. Minister Wever a splica cu e ta mira e desaroyo 
sostenibel di San Nicolas, mara na desaroyo di e hobennan 
y specialmente nan e abilidad necesario pa hasi negoshi 
exitosamente. 


"Tin un poder economico enorme pariba di brug mirando e 
grupo grandi di ciudadanonan cu ta biba pariba. Sinembargo, 
e no ta refleha den e actividadnan economico y comercial den 
e centro di ciudad di San Nicolas,” Minister Wever a comenta. 


Miembronan di Kiwanis Club of San Nicolas a trece nan 
preocupacionnan dilanti y tambe nan ideanan pa yuda crea 
un centro di ciudad vibrante atrobe na San Nicolas. E enfoke 
ta pa duna mas educacion y sosten na e hobennan pariba di 
brug cu cursonan y workshop nan educativo cu directamente 
lo contribui na mas movecion den e centro di ciudad. Ademas, 
a vocifera cu incentivonan fiscal y flexibilidad di permiso pa 
establece negoshi, ta obstaculonan cu mester traha ariba dje 


pa duna empuho na desaroyo di San Nicolas. Minister Wever, 
a informa miembronan di Kiwanis Club of San Nicolas, cu e 
tin atencion pa e obstaculonan aki y pronto lo ta presentando 
maneho nan concreto pa adresa esaki nan. 


Finalmente, Minister Wever a hasi peticion na miembronan di 
Kiwanis Club of San Nicolas, pa sostene e Young Entrepreneur 
Summit dia 19 di mei y yuda hiba e mensahe pariba di brug cu 
tin atencion pa San Nicolas y pa por logra cosnan concreto pa 
pariba di brug mester e sosten activo di ciudadanonan di San 
Nicolas. 


Minister Wever, a gradici Presidente Sra. Endrah Richardson 
Gumbs, Vice- Presidente Joanette Vrutaal, Director of Youth & 
Children Giandra de Cuba, and Director of Programs Gregory 
Richardson pa nan sosten activo na e evento di YES! San 
Nicolas. Minister a finalisa bisando di ta disponibel pa sostene 
nan organisacion den nan metanan como club di servicio pa e 
hobennan di San Nicolas. 


Young Entrepreneur Summit San Nicolas lo tuma luga dia 19 
di mei proximo, di 69m pa 9pm na Principal Movie Theater na 
San Nicolas. Pa mas informacion por bishita e Facebook page 
YES San Nicolas. Tene na cuenta cu pa por participa mester 
registra. Registracion y participacion ta completamente Gratis! 

Ministerio di Asuntonan Economico, Comunicacion y Desaroyo 
Sostenibel, hunto cu Gobierno di Aruba ta lansa e “Young 
Entrepreneur Summit San Nicolas 2022”. 

E prome dia di YES! Summitta tuma luga 19 di mei 2022 binidero 
di 6:00 PM pa 9:00 PM di atardi na Principal Movie Theater 
na San Nicolas. Cu e summit aki Gobierno kier encurasha y 
yuda young entrepreneurs y esnan cu ta desea di bira - muy 
especial di San Nicolas, Savaneta y bisindario - prepara pa e 
desaroyonan economico na caminda. 

E “two-day Summit” lo consisti di diferente speakers local y 

internacional, workshops interactivo y lo brinda e oportunidad 
pa network. 


Riba e prome dia e Digi-entrepreneur Sr. Hans Hoonstra, lo 
comparti su conocemento ariba e importancia di ta digitalisa 
inteligentemente y kico ta habilidad cu sigur bo mester tin den 
siglo 21 pa ta un empresario exitoso. 

Sr. Hans Hoonstra ta conoci pa ta un orador inspirativo door di 
uza humor y anecdota cu lo hibabo sin esfuerso na evoluciona 
bo habilidad humano. 


E segundo dia lo tin diferente workshops interactivo ariba 
temanan importante pa maneha un negoshi. E evento aki lo 
tuma luga dia 18 di juni 2022 den Santa Teresita Center di 1:00 
PM pa 5:00 PM di atardi. 

“Cu e summit aki nos kier encurasha hobennan y specialmente 
esnan pariba di brug pa haci uso di e oportunidad aki pa 
desaroya nan business skills”, Minister Wever ta remarca. 

E Young Entrepreneur Summit aki ta completamente GRATIS. 
Keda altanto di tur informacion relata cu e “Young Entrepreneur 
Summit” via nos pagina di Facebook YES San Nicolas. 

MINISTER ROCCO TJON A RICIBI E 
PLAN DI MANEHO DI RECHERCHE 


SAMENWERKINGSTEAM FOR DI MINISTER 
DI HUSTICIA DI HULANDA 


Diahuebs mainta, minister di Husticia y Asuntonan Social 
sr. Rocco Tjon, a reuni cu e teamchef di Recherche 
Samenwerkingsteam (RST) y Procurador General di Aruba, 
despues di a ricibi e plan di maneho di RST for di su Colega 
Minister di Husticia di Hulanda. 


E enfoke di e plan aki ta basa riba combati crimen organisa y 
corupcion, door di inverti den departamentonan di inteligencia 
y informacion, pero tambe den personal atraves di diferente 
curso y training. Muy pronto lo bay delibera riba e plan di 
maneho aki, durante e Justitieel Vierlanden Overleg na juni 
binidero. 


Colaboracion cu Recherche Samenwerkingsteam (RST) 
ta un cooperacion entre Hulanda, Aruba, Caribe Hulandes 
(Boneiro, Saba y St. Eustatius), Curaçao y St. Maarten, cual 
ta existi pa hopi aña caba. Nan ta colabora cu e unidad local 
cu ta combati crimen organisa, cu landsrecherche y tambe nos 
departamentonan di inteligencia. Tur esaki bou autoridad y 
mandato di Aruba. 


Agentenan policial cu ta resorta bou di RST ta autorisa pa 
conduci investigacionnan entre e paisnan di Reino Hulandes 
den Caribe, bou autorisacion di e Ministerio Publico di e pais 
caminda e investigacion ta tuma luga. Banda di esaki, e 
agentenan aki ta autorisa pa conduci e investigacionnan aki 
usando solamente e metodonan y recursonan cu ta wordo 
permiti pa e pais. Por nota cu tin mas recurso cu lo wordo 
poni desponibel pa amplia siguridad na nos frontera, conduci 
mas investigacion cu tin aspectonan di crimen organisa y 
"ondermijning" (corupcion). 


Por ultimo, e mandatario a indica cu ya caba a percura pa 
mantene e presupuesto di Ministerio Publico, Landsrecherche 


y KPA intacto. Esaki ta sigui mehora, mirando cu Hulanda 
tambe ta aloca mas fondo pa RST pa di e forma aki por sigui 
eleva siguridad. 

Minister di Enseñansa y Deporte Endy Croes hunto cu su 
Ministerio y ekipo di maneho di IBISA a reuni riba e ultimo 
preparacionnan pe lansamento oficial di e proyecto escolar 
WE Aruba. 


Manera ta conoci cu den e vision y programa di gobernacion lo 
dedica hopi atencion na competencianan escolar. Pa cu esaki 
IBISA ta hunga un rol importante den e parti organisatorio. 
Bureau di Minister mes lo ta encarga pa carga e proyecto aki. š Os 
Desde inicio di aña 2022 diferente scolnan ta competiendo we - oe 
caba den diferente disciplina. Un total di 8 scol lo clasifica den 
diferente disciplina; por ehempel 8 scol den futbol, 8 scol den | I I 
basketball, volleyball etc etc. Esaki nan lo drenta e Weganan Feliz dia di 


Escolar Aruba cual lo tuma luga entre 17 pa 25 di juni proximo. Sa nta Cruz 


Minister Endy Croes ta pre mira cu e lo bira un evento grandi =Í > 
fomentando competencianan entre scolnan y sigur esaki lo 3 mei 2022 INTRA TRI 
habri e caminda pa 2023 unda e competencia aki bira mucho ARUBA 
mas grandi. Den luna di mei a traves di un conferencia di # Minister di Enseñansa y Deporte 


prensa lo lansa e proyecto completo. Keda pendiente pasobra Endy Croes 
WE WE lo bay trece ambiente. 

Minister Endy Croes: 


DURANTE REUNION CU UNIVERSIDAD DI 
ARUBA A TRATA E PROYECTO 'STUDIESUCCES' 
CU E ANA AKI TA INICIA NA ARUBA 


Durante siman Mandatario di Enseñansa a reuni cu Rector di 
Universidad di Aruba, Dr. Viola Heutger hunto cu Presidente 
di Hunta di Supervision sr. Herry Koolman riba diferente tema. 
Inicialmente a repasa proyectonan di interes cu a wordo 
trata durante ‘4 Landenoverleg' cu a tuma luga den luna di 
maart ultimo na Hulanda. A toca e tema di 'regiegroep' pa cu 
e proyecto ‘studiesucces’, e proyecto aki lo wordo organisa 
na Aruba den luna di september/october di e aña aki. Pa cu 
esaki Universidad di Aruba ta hunga un rol grandi, lo organisa 
y carga e proyecto aki cual lo tuma luga na Aruba. 


Alabes a splica cu Universidad di Aruba a bishita Xavier 
University recien y a keda hopi impreciona cu e facilidad 
y calidad di enseñansa cu nan ta brinda. Xavier University 
tambe tin un programa actual di 'verpleegkundige' cu lo fit 
hopi bon pa yuda e problematica di Hospital. Banda di esaki 
e reunion a bay basta profundo riba futuro di e universidad y 


colaboracion entre Universidad di Aruba y Curacao. Minister di 
Enseñansa a scucha tur e ideanan nobo cu hopi atencion y a 
priminti Universidad di Aruba cu semper e lo ta cla pa yuda te 
unda cu e por pa hunto brinda lo maximo oportunidad na nos 
studiantenan pa cu nan estudio y futuro. 


MINISTER DI DEPORTE A RICIBI BISHITA DI 
DWAYNE DABIAN 


Recientemente Minister Endy Croes a ricibi bishita di Dwayne 
Dabian, un hoben talentoso di apenas 16 aña kende ta 
preparando pa sali pa un Community College na New York 
pa un programa extenso di talento y educacion. Dwayne 
su pasion ta baseball y sigur esaki ta un gran oportunidad. 
Gobierno di Aruba tey pa duna sosten. Dwayne ta yiu di sr.Win 
y sra.Sharitsa Dabian y ta nieto di sr. Lou Dabian, presidente di 
SV Atlantico y famoso juffrouw Carmen Dabian di handwerken 
na scolnan di Santa Cruz pa mas di 30 aña. Ta desea Dwayne 
hopi exito un deseo cu sigur cu disciplina, determinacion y 
dedicacion bo lo logra. 

MINISTER DI DEPORTE A RICIBI BISHITA DI 
SRA. SANDRA BROWN CU A TRECE SU BUKI 
TITULA ‘GIRLFRIENDS FAITHFUL’ 


Fin disiman pasa Minister Endy Croes aricibi Sra. Sandra Brown 
na kantoor. Na e ocasion special aki mas cu claro a probecha 
di combersa na inicio riba e carera bunita y imprecionante di 
nos strea di baseball Xander Bogaerts. 


Sandra Brown sinembargo su bishita tabata uno hopi special 
acompaña pa Carolina Albertsz unda Sandra a entrega Minister 
di Enseñansa y Deporte un buki cu el a skirbi cual ta carga e 


nomber “Girlfriends Faithful”. Un buki hopi interesante unda 
sra. Brown ta conta parti di su propio bida unda ta acentua e 
importancia di famia. Sandra Brown a amplia riba e amor cu 
su mama a brind'e den temponan hopi duro y e amor ey ta e 
mesun amor cu e ta brinda su propio yiunan. 


Un otro capitulo hopi interesante te capitulo 4 riba pagina 37 
bou e titulo “Secret” ta divulga un secreto personal. Lo percura 
pa e buki aki por yega scolnan como cu tin capitulo den dje 
cu lo prepara nos studiantenan cu experencia bunita y menos 
bunita cu Sandra Brown mes a pasa den dje momento e mes 
a bay studia. Pues un buki hopi interesante pa lesa. Un buki cu 
sigur tur Arubiano mester tin den nan coleccion. Minister Endy 
Croes a gradici Sandra Brown pa e buki special aki . 

DTI su balie ta habri di Dialuna pa Diabierna; 
di 07:45am-11:30am y di 13:00-15:30pm. 
Alavez DTI ta informa cu pa traha un afspraak 
pa keur un vehiculo di motor mester presenta 
personalmente na balie cu e siguiente 
documentonan; 

illa Registracion di e vehiculo (Registratie 
DIMP). 

2. Polisa di seguro di e vehiculo. (Imprimi, 
no digital). 

3. E keuring ta costa Awg. 50,- y mester È 
wordo paga ora traha e afspraak. 
4. Vergunning (si ta un vehiculo di 
transporte publico). 


Dia di keuring e cliente mester trece e [© 
siguiente documentonan: 


1; Registracion di e vehiculo (Registratie 
DIMP). 
2. Polisa di seguro di e vehiculo valido. (Imprimi, no digital). 


3: Recibo di DTI cu e fecha di afspraak. 
4. Vergunning (si ta un vehiculo di transporte publico). 


Companianan lo por tin e posibilidad pa keur nan fleta ariba 
un diasabra pero pa esaki mester traha afspraak y por contact 
Chef Voertuigkeuring na Tel: 5937949. 


Ki ora bo mester keur bo auto? 

Si bo a cumpra un vehiculo nobo di fabrica pa uzo personal bo 
tin cu añadi 3 aña ariba e bouwjaar y es aña ey bo persona lo 
tin cu keur bo vehiculo pa prome biaha. 

Por ehempel es aña aki e vehiculonan pa uzo personal cu 
bouwjaar 2019 lo mester bin keur pa prome biaha. 

Despues di e prome biaha e vehiculo di motor pa uzo personal 
mester wordo gekeurd cada 2 aña. 


Pa transporte publico (personenvervoer) ta conta otro duracion: 
Vehiculonan cu uzo como autobus, bus, taxi, tour-operators (T- 
O) etc, tin cu keur cada aña y e vehiculonan nobonan prome 
cu nan subi caminda nan lo mester keur esakinan. Den caso 
cu si nan a haci cambionan na e vehiculo of tabata den un 
accidente lo tin cu bin pa keur esakinan un bez mas prome cu 
haci uzo di nan ariba carretera. 


Pa vehiculonan di compañia (bedrijfsauto’s), trucks, pickup tin 
cu keur cada 1 aña. 


DTI ta boga pa e seguridad y ta haci e petición pa tin un 
keuringskaart valido! 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 ANA DI 

